Microsoft Edge

Ο Microsoft Edge (ή απλά Edge) είναι ένα πρόγραμμα περιήγησης στο διαδίκτυο της Microsoft. Παρουσιάστηκε επίσημα στις 21 Ιανουαρίου του 2015 και κυκλοφόρησε για πρώτη φορά σε δοκιμαστική έκδοση στις 30 Μαρτίου 2015. Ο Microsoft Edge αντικατέστησε τον Internet Explorer ως το προεπιλεγμένο πρόγραμμα περιήγησης των Windows 10 και Windows 11 σε υπολογιστές και tablets.

Ο Microsoft Edge έχει σχεδιαστεί να είναι ένα ελαφρύ πρόγραμμα περιήγησης στο διαδίκτυο. Καταργεί την υποστήριξη για τεχνολογίες παλαιού τύπου, όπως το ActiveX και περιλαμβάνει ενσωματωμένες υπηρεσίες της Microsoft, όπως η τεχνητή νοημοσύνη του Microsoft Bing και το Microsoft 365, και προσφέρει επίσης εργαλεία δημιουργίας εικόνων με τεχνητή νοημοσύνη και μια λειτουργία ανάγνωσης.

Ανάπτυξη
Τον Δεκέμβριο του 2014 γράφοντας για το ZDNet, η συγγραφέας άρθρων τεχνολογικού περιεχομένου, Mary Jo Foley ανέφερε ότι η Microsoft αναπτύσσει ένα νέο πρόγραμμα περιήγησης στο Web με την κωδική ονομασία "Spartan" για τα Windows 10. Ισχυρίστηκε ότι "Spartan" θα πρέπει να αντιμετωπίζεται ως ένα νέο προϊόν ξεχωριστό από τον Internet Explorer. Ανέφερε επίσης ότι Microsoft Edge και ο Internet Explorer 11 θα διατηρηθούν και οι δύο για λόγους συμβατότητας.

Στις αρχές Ιανουαρίου 2015, το The Verge παρείχε συμπληρωματικές λεπτομέρειες γύρω από τον "Spartan" από πηγές κοντά στη Microsoft, συμπεριλαμβανομένων των αναφορών ότι θα αντικαταστήσει τον Internet Explorer τόσο για τις εκδόσεις των Windows 10 για τον υπολογιστή όσο και για το κινητό. Η Microsoft παρουσίασε επίσημα τον "Spartan" κατά τη διάρκεια της εκδήλωσης για τα Windows 10 στις 21 Ιανουαρίου του 2015.

Ο Microsoft Edge διατέθηκε για πρώτη φορά στο κοινό ως το προεπιλεγμένο πρόγραμμα περιήγησης των Windows 10 Technical Preview (έκδοση 10049), όπως ανακοινώθηκε στις 30 Μαρτίου 2015. Η νέα μηχανή λογισμικού πλοήγησης που χρησιμοποιείται από τον "Spartan" ήταν προηγουμένως διαθέσιμη στα Windows 10 ως μέρος του Internet Explorer 11.

Στις 29 του Απρίλη του 2015, κατά το συνέδριο Build της Microsoft, ανακοινώθηκε ότι ο "Spartan" θα ονομάζεται επισήμως Microsoft Edge, χρησιμοποιώντας ένα ελαφρώς διαφορετικό λογότυπο από τον Internet Explorer. Η Microsoft έχει "κολλήσει" με τα λογότυπα "Ε", έτσι ώστε οι καταναλωτές οι οποίοι θα χρησιμοποιούν τον Edge να γνωρίζουν ότι αυτό είναι το νέο πρόγραμμα περιήγησης.

Χαρακτηριστικά
Ο Microsoft Edge αποτελεί το προεπιλεγμένο πρόγραμμα περιήγησης στους υπολογιστές με Windows 10 και Windows 11, αντικαθιστώντας τον Internet Explorer 11. Ο Edge παλαιού τύπου χρησιμοποιούσαι μια μηχανή λογισμικού πλοήγησης, επίσης γνωστή ως EdgeHTML, η οποία διακλαδίζώταν από την Trident που είχε ως στόχο "τη διαλειτουργικότητα με τον σύγχρονο ιστό". Η μηχανή λογισμικού πλοήγησης του Edge χρησιμοποιειούταν από προεπιλογή στα Windows 10, και οι σελίδες μπορούσαν να αποδοθούν στην μηχανή λογισμικού πλοήγησης MSHTML (παλαιού τύπου) για να υπάρχει συμβατότητα με συγκεκριμένες ιστοσελίδες επιχειρήσεων.

Από το 2019 ο Edge χρησιμοποιεί την μηχανή Chromium.

Ο Edge δεν υποστηρίζει τεχνολογίες παλαιού τύπου, όπως το ActiveX και τα αντικείμενα Browser Helper και χρησιμοποιεί αντί για αυτά, ένα σύστημα επεκτάσεων. Ο Internet Explorer 11 παραμένει διαθέσιμος παράλληλα με τον Edge στα Windows 10 και Windows 11 για λόγους συμβατότητας μέσο της λειτουργίας Internet Explorer του Edge. Η έκδοση παλαιού τύπου είναι σχεδόν όμοια με αυτήν των Windows 8.1 και δεν χρησιμοποιεί τη μηχανή λογισμικού πλοήγησης του Edge (Edge Engine) όπως είχε αρχικά ανακοινωθεί.

Ο Microsoft Edge ενσωματώνει online πλατφόρμες της Microsoft, το Microsoft Copilot, το Microsoft Bing, και δυναμικές, εξατομικευμένες πληροφορίες που σχετίζονται με τις αναζητήσεις που πραγματοποιεί ο χρήστης μέσα από τη γραμμή διευθύνσεων. Ενσωματώνει επίσης τη λειτουργία "Λίστα ανάγνωσης" για να μπορείτε να συγχρονίσετε περιεχόμενο μεταξύ συσκευών, και παρέχει μία "Λειτουργία ανάγνωσης" που αφαιρεί περιττά στοιχεία από τις ιστοσελίδες για να βελτιώσει την ευχέρεια ανάγνωσής τους.

Επίδοση
Ο Microsoft Edge επιτυγχάνει υψηλές επιδόσεις στη χρήση JavaScript. Η μηχανή JavaScript V8 που χρησιμοποιεί ο Edge (και ο Chrome), είναι ταχύτερη από σχεδόν κάθε άλλοι που κυκλοφορεί αυτή τη στιγμή στην αγορά με αποτέλεσμα να ξεπερνά τις άλλες μηχανές JavaScript.

 Φωτογραφίες 
300x300εσ

Η δοκιμαστική έκδοση του Microsoft Edge

300x300εσ

Ο Microsoft Edge παλαιού τύπου

Παραπομπές

Κατηγορία:Λογισμικό Windows
Κατηγορία:Windows 11
Κατηγορία:Windows 10
Κατηγορία:Στοιχεία των Windows
Κατηγορία:Φυλλομετρητές
Κατηγορία:Λογισμικό Microsoft